Ikhia Zodi

Ikhia Aboubekr Zodi (c. 1919 – February 16, 1996) be a Nigerien politician.

 Life den career 
Zodi born around 1919 for Winditen, plus e come from rich Tuareg family; ein poppie be prominent person from Taghagar. E do ein primary education for Niamey, then go do higher education for École William Ponty insyd Dakar. Insyd 1941, e begin teach for nomadic schools. Later, e become school director—first for École des enfants de troupe wey dey Bingerville, then for École des Kel Gress d'Arzérori. 

Insyd 1946, e join de Nigerien Progressive Party, wey be Niger ein branch of African Democratic Rally. By 1948, dem elect am enter de general council of Tahoua, plus dat same year e begin dey active for Nigerien teachers trade union movement. Insyd 1949, e join de Union of Nigerien Independents and Sympathisers (UNIS), group wey affiliate with Democratic and Socialist Union of de Resistance (UDSR). Dem elect am enter French National Assembly insyd 1951 elections, on top UNIS list wey Georges Condat head—dem win both Nigerien seats. De next year, dem elect am enter Nigerien Territorial Assembly wey e represent Filingué, plus dem elect am enter de Grand Council of French West Africa. E stay for de Grand Council until 1957.

Insyd de French National Assembly, he dey sit insyd de UDSR group till 1953. He den move join de Independent Overseas (IOM) group. For insyd de National Assembly, he get some short-short time den post for de National Education Commission. For January 1953, dem include am insyd de Industrial Production Commission. After he lef go IOM, Zodi come dey politically lonely. Zodi take stand as candidate on de UNIS list for de 1956 election. He lose ein seat, as Condat ein new list, de Nigerien Action Bloc, totally beat am.

After de election, Zodi plus ein followers come gather again, den for March 6, 1957, dem form anoda party wey dem call de Nigerien Democratic Front (FDN). FDN link dem body plus de African Convention. He edit de party ein journal L'Unité (Unity).

When dem form de first government of de Republic of Niger for December 31, 1958, Zodi get appointment as Minister of Education, Youth den Sports. For ein position as Minister of Education, he get wahala plus de Minister of Interior. For 1960, dem come move am down to Secretary of State for National Defense. During ein time for dat role, he make travel go Israel.Makhon le-ḥeḳer ha-shalom (Givʻat Ḥavivah, Israel), and Merkaz ha-Yehudi-ʻArvi le-shalom (Givʻat Ḥavivah, Israel). New Outlook. Tel Aviv: Hashkafah Hadashah, etc., Volume 5, 1962. p. 62

Later on, Zodi become Minister of African Affairs.Mamadou Dagra. La politique extérieure du Niger (1974-1987) : contribution à l'étude des structures diplomatiques et de la politique africaine d'un Etat sahélien Archived July 27, 2011, at the Wayback Machine. THESE POUR LE DOCTORAT D'ETAT présentée et soutenue publiquement le 16 décembre 1987. UNIVERSITE CHEIKH ANTA DIOP -	DAKAR FACULTE DES SCIENCES JURIDIQUES ET ECONOMIQUES.

Insyd 1963, he dey part of coup d’etat wey no work. Dem arrest am den give am death sentence. But dem later pardon am, turn de sentence into imprisonment. Dem release am from jail for 1971. After dem release am, he step back from politics. He die for Niamey for 1996.

 References 

 External links 

 2nd page on the French National Assembly website

Category:1910s births
Category:1996 deaths
Category:Tuareg people
Category:Human
Category:Nigerien people
Category:Nigerien Berbers
Category:Berber politicians
Category:Democratic and Socialist Union of the Resistance politicians
Category:Nigerien Progressive Party – African Democratic Rally politicians
Category:Nigerien Democratic Front politicians
Category:Foreign ministers of Niger
Category:Ministers of council of Niger
Category:Deputies of de 2nd National Assembly of de French Fourth Republic
Category:Nigerien prisoners dem sentence to death
Category:Prisoners dem sentence to death by Niger
Category:Recipients of Nigerien presidential pardons
Category:20th-century Nigerien politicians